Uddrag af Frank Hvams læserbrev i Weekend-avisen 7. oktober 2005.

Anledningen til at blæse til angreb på islam var min udtalelse og Kåre Bluitgens problemer med at finde illustratorer til sin nye bog. Må jeg foreslå, at Kåre Bluitgen ringer til mig. Så skal jeg nok lave de illustrationer til hans bog, som ingen åbenbart tør.

Jeg sidder i dette øjeblik og skitserer en vellignende pindemand af profeten Muhammed på min blok. Det gør jeg ikke, fordi jeg er modig, men fordi mine år på en dansk underholdningsscene fortæller mig, at det er fuldstændig ufarligt.

Ingen muslimer ved sine fulde fem ville gide reagere. At frygte for at illustrere den bog er at se spøgelser. At føre Kåre og mig sammen er at løse problemet.

Vis mere